Finala WTA de la Roma: Simona Halep - Karolina Pliskova (luni, ora 15:30, Digi Sport 1)

Gaz Metan Mediaș - Dinamo (luni, ora 21:00, Digi Sport 1)

Trialul pentru echipele naţionale Under 15 şi Under 16 a avut loc la Madrid, la baza clubului Getafe, al cărui antrenor este Cosmin Contra.

Managerul de scouting al Federaţiei, Aurel Ţicleanu, împreună cu selecţionerul reprezentativei sub 16 ani, Adrian Boingiu, au supervizat cu atenţie jocurile-şcoală.

Tinerii fotbalişti şi-au dorit să îi impresioneze pe oficialii români, cu care speră să colaboreze în viitorul apropiat.

"Dacă nu voi fi convocat la naţionala Spaniei, vreau să o reprezint pe cea a României", a declarat unul dintre puști.

"Mi-a plăcut implicarea jucătorilor, seriozitatea, au tratat foarte serios acțiunea asta", a fost opinia lui Aurel Țicleanu.

Foşti coechipieri la echipa naţională, Miodrag Belodedici şi Cosmin Contra ştiu care este avantajul juniorilor români din Spania.

"Aici sunt foarte multe competiții bune, de la 5 ani până la 18 ani. Noi n-avem competiții, ca să le dăm posibilitatea să crească", a punctat Belodedici.

"Eu cred că totul constă în infrastructură, în ceea ce se oferă copiilor. Aici, la Getafe, sunt trei terenuri de iarbă artificală, plus două de iarbă naturală și, în afară de asta, echipament și tot ce înseamnă material la fel ca la prima echipă", a spus Cosmin Contra.

Etichete:

,

,

,